O‘zbekistonning doimiy aholisi soni 2020 yil 1 iyul holatiga ko‘ra 34 million 191 ming 700 kishini tashkil etmoqda. Bu haqda Davlat statistika qo‘mitasi matbuot xizmati ma’lum qildi. Qayd etilishicha, shundan 17 million 301 ming kishi shahar hududida va 16 million 890 ming 700 kishi qishloq joylarida istiqomat qilmoqda. Mamlakat doimiy aholisi soni yil boshidan 285,9 ming kishiga ko‘paygan. 2020 yil 1 yanvarda bu ko‘rsatkich 33 million 905 ming 800 ming kishini, 1 aprelda esa 34 million 36 ming 756 kishini tashkil etgan.